**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 17.05.2019, ora 08.00 – 18.05.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 18.05.2019, ora 07.00**

**RÂURI**

Debitele au fost, în general, în creștere, datorită precipitațiilor căzute în interval și propagării, exceptând râurile din Dobrogea unde au fost relativ staționare și râurile din bazinele superioare ale Sucevei, Moldovei, Bistriței, cursurile inferioare ale Crasnei, Barcăului, Crișurilor, Mureșului și Prutul pe sectorul Prisăcani-Fălciu, unde au fost în scădere.

Din datele primite până la ora 06.00, se situează peste **COTELE DE ATENŢIE** râurile, la staţiile hidrometrice: Partoş – Bârzava (50+18)-jud.TM, Moravița – Moravița (250+53)-jud. TM, Jiu-Răcari (330+10)-jud.DJ și Prut – Oancea (440+8)-jud.GL.

În interval s-au situa peste:

- **COTA DE PERICOL** râul Dipșa, la stația hidrometrică Viile Tecii (360+25)-jud.BN

- **COTA DE ATENȚIE** râul Lotru la staţia hidrometrică Valea lui Stan (165)-jud.Vl, ca urmare a deversărilor controlate din acumularea Brădișor.

Debitele se situează la valori cuprinse între 40-90% din normalele lunare, mai mari (în jurul şi peste mediile multianuale lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișul Alb, Mureș (exceptând Arieșul), Bega, Timiș mijlociu și inferior, Bârzava, Moraviţa, Caraș, Nera, Jiu, Suceava, Moldova, Prahova, bazinul superior și mijlociu al Bistriței, bazinele superioare ale Oltului, Argeșului, Ialomiței, Buzăului, pe unii afluenți ai Oltului inferior, râurile Siret și Prut.

Este în vigoare **Atenţionarea Hidrologică Nr. 14 din 17.05.2019.**

În interval au fost emise **Avertizarea Hidrologică pentru Fenomene Imediate Nr. 1 cod portocaliu, Avertizarea Hidrologică pentru Fenomene Imediate Nr. 2 cod roșu şi 2 Atenţionări Hidrologice pentru Fenomene Imediate.**

Debitele vor fi în creștere, ca urmare a precipitațiilor prognozate și propagării, exceptând râurile din Dobrogea, unde vor fi relativ staționare și râurile din bazinele superioare ale Turului, Lăpușului, Crasnei, Barcăului, Crișurilor, Someșului Mic, Arieșului, Begăi, Timișului, Bârzavei, Moraviței, Carașului, Nerei, Cernei, Jiului și cursul inferior al Prutului, unde vor fi în scădere.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din nordul, centrul şi estul ţării, cu posibile depășiri ale **COTELOR DE ATENŢIE,** ca urmare a precipitațiilor mai însemnate cantitativ, prevăzute sub formă de aversă şi cu caracter torenţial.

Se va mai situa peste **COTA DE ATENŢIE**, prin propagare, râul Moravița la stația hidrometrică Moravița (250+15)-jud.TM.

Se menţine în vigoare **Atenţionarea Hidrologică Nr. 14 din 17.05.2019.**

**DUNĂRE**

Debitul la intrarea în ţară (secţiunea Baziaş) în intervalul 17.05 – 18.05.2019 a fost în creștere, având valoarea de 8800 m3/s, peste media multianuală a lunii mai (7250 m3/s).

În aval de Porţile de Fier debitele au fost în creștere.

Debitul la intrarea în ţară (secţiunea Baziaş) va fi în creştere (9100 m3/s).

În aval de Porţile de Fier debitele vor fi în creștere.

**2.** **Situația meteorologică în intervalul 17.05.2019, ora 08.00 – 18.05.2019, ora 06.00**

**ÎN ŢARĂ**

Vremea s-a încălzit în cea mai mare parte a țării, chiar accentuat în nord-est. Cu precădere după orele amiezii și la începutul nopții au fost înnorări temporar accentuate, averse și descărcări electrice în cea mai mare parte a Munteniei și a Transilvaniei și pe arii restrânse în celelalte regiuni. Vântul a suflat slab și moderat, cu intensificări de scurtă durată în timpul ploilor, care au luat chiar aspect de vijelie în zona localității Toplița (jud. Harghita). Din datele colectate la stațiile meteorologice și hidrologice s-a consemnat grindină pe raza județelor Gorj, Brașov, Mureș, precum și în zona înaltă a masivului Bucegi (Vf. Omu). Temperaturile maxime s-au încadrat între 15 grade la Reșița și 29 de grade la Galați și Tulcea, iar la ora 06 se înregistrau 8 grade la Reșița și 19 grade la Gura Portiței, Jurilovca, Sfântu Gheorghe -Deltă și Sulina. În primele ore ale zilei a fost ceață pe arii restrânse în Moldova, iar noaptea în regiunile vestice și centrale.

**OBSERVAȚII** - De ieri dimineață, de la ora 06.00, au fost în vigoare 30 de atenționări cod galben privind fenomene meteorologice periculoase imediate, 7 emise de SRPV Sibiu, 6 de CNPM București, 5 de SRPV Timișoara și SRPV Cluj, 3 de SRPV Bacău și SRPV Craiova și 1 de SRPV Constanța.

**LA BUCUREŞTI**

Vremea s-a încălzit ușor. Cerul a fost variabil cu înnorări temporar accentuate după-amiaza când s-au semnalat averse, descărcări electrice și intensificări de scurtă durată ale vântului. Temperatura maximă a fost de 22 de grade la Afumați și 23 de grade la Băneasa și Filaret, iar la ora 06.00 se înregistrau 14 grade la stația meteo Băneasa și 15 grade la Afumați și Filaret.

**3. Prognoza meteorologică în intervalul 18.05.2019, ora 08.00 – 19.05.2019, ora 08.00**

**ÎN ŢARĂ**

**În jumătatea de nord-est a țării și în zonele montane vremea va fi în general instabilă. Vor fi intervale de timp cu înnorări temporar accentuate, averse ce vor avea și caracter torențial, frecvente descărcări electrice, intensificări de scurtă durată ale vântului ce pot lua aspect de vijelie și pe suprafețe mici căderi de grindină. Cantitățile de apă vor depăși în perioade scurte sau prin acumulare local 15...20 l/mp și izolat 40 l/mp.** În celelalte regiuni, valorile termice vor mai crește ușor față de intervalul anterior, cerul va fi variabil, iar fenomene specifice instabilității atmosferice se vor semnala pe arii restrânse, cu precădere după-amiaza; vântul va sufla slab până la moderat. Temperaturile maxime se vor încadra între 20 și 28 de grade, iar cele minime vor fi cuprinse între 8 și 17 grade.

**LA BUCUREŞTI**

Vremea va fi mai caldă decât în mod normal pentru această perioadă. Cerul va fi variabil, însă **după orele amiezii gradul de instabilitate atmosferică va fi în creștere și se va manifesta prin înnorări temporar accentuate, frecvente descărcări electrice, averse ce pot avea și caracter torențial și intensificări de scurtă durată ale vântului.** Temperatura maximă va fi în jur de 26 de grade, iar cea minimă de 13...14 grade.

1. ***CALITATEA APELOR***

**Administrația Națională Apele Române** informează despre producerea, la16.05.2019, la ora 16.00 unei poluări accidentale (manifestată printr-o colorare în maro) cu apă uzată încărcată cu suspensii a pârâul Vațman, afluent de stânga al pr. Pocloș, intre complexul comercial Auchan si magazin Brico Depot, gura de vărsare ape pluviale, mun. Tg. Mureș, jud. Mureș. În această locație se desfășoară lucrări de construire a unui centru comercial, lucrări efectuate de către SC Romaris SRL. Reprezentanți ai SH Mureș și IBA din cadrul ABA Mureș s-au deplasat în teren pentru investigații și prelevarea a 4 probe de apă (sursa de poluare, amonte și aval cca 25 m din pr. Vatman și la evacuare în pr. Vatman). Debitul apelor uzate încărcate cu materii în suspensie evacuate din șantier în șanțul pluvial este de cca 25-30l/s. Se face precizarea că din acest amplasament (SC Romaris SRL) au mai fost poluări ale apei (evacuări de ape uzate încărcate cu suspensii) la 06.03.2019 și 14.03.2019.

**Administrația Națională Apele Române** informează despre producerea, la 10.05.2019, la ora 16.20, unei poluări accidentale cu ulei a apei pr. Olănești în zona blocurilor din localitatea Olănești, amonte confluență cu pr. Cheia, jud. Vâlcea. Poluarea s-a produs în urma manevrării cu macaraua a unui transformator ce a căzut în zona grilajului aferent canalului de ape pluviale, ce deversează în pr. Olănești. Substanța poluantă – ulei electroizolant. Uleiul de transformator s-a scurs de pe partea carosabilă, în rigola de ape pluviale, ajungând în pr. Olănești, angajații societății Valoris S.R.L, au intervenit imediat pe partea carosabilă prin împrăștierea de rumeguș de lemn și nisip. Prin Formația de Intervenție Rapidă – Sistemul de Gospodărire a Apelor Vâlcea, s-a intervenit pe cursul de apă prin montarea a 8 baraje absorbante, amonte confluența cu pr. Cheia, și 6 saci de spillsorb, amonte confluența cu pr. Cheia, și 1 sa spillsorb la gura de evacuare ape pluviale. Au fost recoltate 3 probe de apa (amonte pod galben de la transformator, pr. Olănești, aval pod pr. Olănești în dreptul rigolei evacuare apă pluvială, amonte pod pr Olănești str. Tudor Vladimirescu cu str. 1 Mai). Rezultatele probelor de apă au pus în evidentă depășirii ale valorii maxime admise la indicatorul de calitate cloruri, hidrocarburi petroliere și consumul chimic de oxigen.

1. ***CALITATEA MEDIULUI***
2. **În domeniul aerului**

Nu s-au produs evenimente deosebite.

1. **În domeniul solului şi vegetaţiei**

Nu s-au produs evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE